Source: http://egritorvenyszek.birosag.hu/sajtoszoba?page=3
Timestamp: 2018-03-21 22:13:46
Document Index: 6551690

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

Jogerős ítélet a dohányboltot kirabló vádlott ügyében
Az Egri Törvényszék helybenhagyta az Egri Járásbíróság ítéletét, melyben az elsőfokú bíróság K. L-né vádlottat rablás bűntette miatt három év nyolc hónap börtönbüntetésre és négy év közügyektől eltiltásra ítélte, és a vádlottal szemben az Egri Városi Bíróság korábbi jogerős ítéletével kiszabott egy év hat hónap börtönbüntetés végrehajtását is elrendelte.
Döntött a bíróság a gyöngyösi garázdák előzetes letartóztatásáról
A Gyöngyösi Rendőrkapitányság csoportosan és felfegyverkezve elkövetett garázdaság bűntette miatt folytat nyomozást több személlyel szemben.
A rendelkezésre álló adatok szerint a gyanúsítottak október 22-én hajnalban egy gyöngyösi szórakozóhelyen előzetes sérelmeik miatt, különböző eszközökkel – karóval, karddal – jelentek meg és több személyt is bántalmaztak.
Igazságszolgáltatás Európai Napja Egerben
Az Európai Tanács és az Európai Bizottság közös kezdeményezésére 2003. óta az Igazságszolgáltatás Európai Napja október 25. Ezen a napon a bíróságok megnyitják kapuikat, hogy közelebb hozzák az igazságszolgáltatást az állampolgárokhoz azáltal, hogy bemutatják a bíróság szervezetét, működését.
Előzetes letartóztatásban a futtatással gyanúsított két gyöngyösi férfi
Az Egri Járásbíróság nyomozási bírája október 6-án tartott ülést annak a két gyanúsítottnak az ügyében, akiket október 4-én fogtak el a rendőrök Gyöngyösön. A két férfit kerítés bűntettével, valamint más bűncselekményekkel gyanúsítják.
Elsőfokú ítélet a besenyőtelki bálon történt verekedés miatt
Az Egri Törvényszék társtettesként elkövetett életveszélyt okozó testi sértés bűntette, testi sértés vétsége és garázdaság bűntette miatt ifj. K. F. I. rendű vádlottat öt év nyolc hónap börtönbüntetésre, id. K. F. II. rendű vádlottat négy év börtönbüntetésre, míg Sz. Z. III. rendű vádlottat négy év hat hónap börtönbüntetésre ítélte.
Tizenegy év fegyház a többszörösen visszaeső vádlottnak
Az Egri Törvényszék az előzetes letartóztatásban lévő M. G. vádlottat életveszélyt okozó testi sértés bűntette és felfegyverkezve elkövetett rablás bűntettének kísérlete miatt, mint többszörös visszaesőt tizenegy év fegyházbüntetésre és tíz év közügyektől eltiltásra ítélte. A bíróság megállapította, hogy a vádlott feltételes szabadságra nem bocsátható.
Első fokon hat év börtön rablásért
A Hatvani Járásbíróság az előzetes letartóztatásban lévő B. B. vádlottat felfegyverkezve és a bűncselekmény elhárítására fogyatékosságánál fogva korlátozottan képes személy sérelmére elkövetett rablás bűntette, magánlaksértés vétsége és garázdaság vétsége miatt hat év börtönbüntetésre és hat év közügyektől eltiltásra ítélte.
Elsőfokú ítélet az éhen halt gyöngyösi kislány ügyében
Az Egri Törvényszék a 2017. szeptember 27-én kihirdetett elsőfokú ítéletével J. M. I. rendű vádlottat különös kegyetlenséggel és tizennegyedik életévét be nem töltött személy sérelmére elkövetett emberölés bűntette miatt tizennyolc év fegyházbüntetésre és tíz év közügyektől eltiltásra, míg K. G. Zs. II.
Előzetes tárgyalási regisztráció
Az Egri Törvényszék a 2016 májusában meghalt gyöngyösi kislány ügyének tárgyalását 2017. szeptember 27-én (szerdán) a védői perbeszédekkel folytatja. Várhatóan a törvényszék a tárgyaláson ítéletet fog hozni.
Tárgyalás időpontja: 2017. szeptember 27. 09 óra